लखनऊ(नासिर): राष्ट्रीय लोकदल उ0प्र0 के अध्यक्ष डॉ0 मसूद अहमद ने अपने सहयोगियों के साथ पार्टी कार्यालय में प्रदेश के किसानों, मजदूरों एवं बेरोजगारों की स्थिति की चर्चा के पश्चात कहा कि उत्तर प्रदेश की लगभग 65 प्रतिशत जनता अब भी गांवों में निवास करती है जिनकी आय का श्रोत खेती एवं मजदूरी होता है। अपने खून पसीने की कमाई से किसान एवं मजदूर अपने बच्चों को शिक्षा प्राप्त कराता है और उसके पश्चात उसे बेरोजगारी का दंश झेलना पड़ता है। प्रत्येक पंचवर्षीय योजना के पश्चात बनने वाली सरकार की ओर आशा की डोर लगाकर प्रतीक्षा करने के बाद भी कमोवेश स्थिति में कोई अन्तर नहीं होता है।